Korruptsioon laadal? Sa pidid kiitva artikli kirjutama.
Sa küll saatsid mu teisel eesmärgil,
aga ma leidsin enamat ja ajasin selle jälgi.
Selle eest ju mulle maksategi? Et ajakirjanik oma tööd teeks.
Täie lugupidamisega… - Isa!
…aga sul oli ju New Yorgis samu probleeme? - Kas võin temaga uuesti proovida?
Kellega sa räägid?
Sa küll tahad kirjutada… - Toimetajaga.
…tõsisemaid artikleid,
aga antud looga näed sa seda, mida näha tahad.
Kahjuks ei saa me seda avaldada. - Olgu. Hästi, aitäh.
Niisiis, kui me käisime tiigi juures linde otsimas,
olid seal surnud kalad.
Ja sa ei arva ära, mida veel. - Mida?
Mäletad, kui ma ütlesin, et tundus, nagu keegi vaatab mind?
Jah?
Noh, tiigi juures oli üks tüüp.
Oot, mis tüüp? Millest sa räägid?
Isa, see oli vist tema.
See oli vist Richie.
Ei. See tundub ebatõenäoline järeldus, piilur.
Räägi oma tõenditest. Mitte oma tunnetest ega arvamustest, vaid faktidest.
Olgu. Mees oli umbes õiges vanuses.
Olgu, seega… Blondid juuksed? Sinised silmad?
Noh, ma ei näinud hästi tema nägu.
Sest tal oli habe.
Selge. Pole viga, ma teen ka kogu aeg nii.
Ämblikuvaist käivitub ja lihtsalt ei anna rahu.
See kinnisidee, eks?
See asi, mis sul Richiega on. Seda nimetatakse eelarvamuseks.
Ja see mõjutab su tööd.
Ei mõjuta. - Pole viga.
Igaühel meist on eelarvamus. Peame lihtsalt seda ohjeldama.
Sellepärast ongi nii tähtis vaid tõenditele toetuda.
Sest need juhatavad su tõeni.
Olgu? - Olgu.
Naaseme algusesse. Eks?
Vaatame üle, mida teame. - Olgu.
Mida te tiigi juures tegite?
Surnud linde mäletad? - Jah?
Ma rääkisin Linnumehega ja ta viis meid sinna
ning kohale jõudes oli tiik surnuid kalu täis.
Olgu. Seega… seos?
Vesi.
Linnumehe sõnul võisid linnud tiigist juua.
Seega mis iganes tappis kalad, hapnikupuudus, invasiivne liik…
Võis linnud tappa. Ja Walter võib ka seetõttu haige olla.
See ongi su lugu.
Mürgine tiik. - Jah.
Järgne faktidele.
Jah, järgne faktidele.
Erie Harboris on selgelt midagi muutumas.
Issand, mis kell on?
Viimane aasta on olnud ajaloo kõige palavam ja märjem.
Tormid on aina ägedamad ja tihedamad.
Möödunud nädalal sadas terve linnuparv salapärasel põhjusel taevast alla.
Ja linnud pole ainsad loomad, kes kannatavad.
Eile leiti Pinewoodi pargi tiigist mitu tosinat surnud kala.
Paljud kohalikud linnud kasutavad seda tiiki veeallikana,
seega tiik võib olla süüdi kõigis hiljutistes loomade surmades
ja asi ei pruugi sellega piirduda.
Miks siis Võlutunni Kroonika ainsa lehena seda kajastab?
Ja miks meie linna juhid selle asjus midagi ei tee?
Kui me eirame edasi seda, mida keskkond üritab meile öelda,
võib probleem järgmise liigina meid mõjutada.
Kui siinsed täiskasvanud midagi ette ei võta, teen seda ise.
Issand, Hilde. Ole tasa!
AVALDA
VÕLUTUNNI KROONIKA MIS TAPAB ERIE HARBORI METSLOOMI?
See tüdruk ei karda kedagi või mis?
Mida Hilde nüüd tegi?
Ta kritiseerib kohalikke keskkonna hooletuse jätmise eest.
Sul sul tasub temast õppust võtta ja vahel end jõuga läbi suruda.
Saaksid linna paremaks teha. - Sa ju tead, et ma tahan.
Aga pean ettevaatlik olema.
Need tüübid, issi, ei taha oma viise muuta.
Jah.
Aga küll ma veenan neid ümber. Lihtsalt veidi aega läheb.
Tahaks uskuda, et maailm paraneb.
Aga viimasel ajal… - Hei. Uksel on endiselt meie nimi.
Ära veel maailmaga alla anna.
Hea küll.
Ma armastan sind.
Armastan sind.
Võta nüüd, kullake. Kasvamiseks pead sa sööma.
Kas tema seisund halveneb?
Noh, loodetavasti vältis ta tiiki, mida ma olen uurinud.
Küll ta toibub. - Kas ma saan aidata?
Ikka. Pipetti näed?
Peame Izzyga rääkima. Me ei saa seda rohkem edasi lükata.
Ma tean. Olen lihtsalt tema üle uhke, et ta purjuspäi autoga ei sõitnud.
Sest ta ei oska autot juhtida. - Sa mõistad küll.
Ma olen uhke, et ta kellegi teisega autosse ei istunud.
Tal on vaja mõista, et see on üsna suur asi. Eks?
Äkki see teeb asja vaid hullemaks?
Äkki peaksime üritama seda tavalisena võtta?
Selliseid asju juhtub. Tuleb vaid ettevaatlik olla.
Siis ta arvab, et me kiidame selle heaks.
Ei, peame veenduma, et ta tuleb iga päev koolist otse koju.
Enam mujal ei ööbi. - Olgu, võib-olla…
Range keelutund igal nädalavahetusel.
Matt… - Ta on 14. Ole nüüd.
Jah.
Aga meie tegime ka temavanuselt selliseid asju.
Tegime küll, seega…
Ma ei kiida seda üldse heaks, aga Izzy on vist lihtsalt üksildane.
Ta otsib meeleheitlikult sidet. Äkki peaksime keskenduma sellele?
Tead mida? Reeglite rikkumine? Autoriteedi trotsimine?
Sellise käitumise eest vallandatakse. - Oot, mis asja?
Arvad, et oleksime ikka veel Erie Harboris oma tütre elu viletsaks muutmas,
kui ma oleksin õppinud lainete löömise asemel oma tööd tegema?
Matt, millest sa räägid?
Ma ei tea.
- Kullake…
Issi, kas kõik on korras?
Mul läheb hästi, kullake. - Ärge muretsege, tal pole viga.
Hästi läheb.
Mis iganes sind vaevab, see lihtsalt ei tundu Izzyga seotud olevat.
Mõistad?
Seega paneme ehk lihtsalt alustuseks paika rohkem struktuuri
ja piire tema jaoks.
Olgu. - Jah.
Ta vajab veidi rohkem… - Võib-olla.
…veidi rohkem sidet. - Jah.
Seega peaks ta ehk meiega koos rohkem aega veetma.
Jah, veidi kahekesi omavahel. - Jah.
Mis sulle pähe tuli?
Mida? Minust saab su intern?
On palju hullemaid karistusi kui ema töö juures aitamine. Usu mind.
Tore, kasutage neid. - Olgu.
Olgu, kuulge… ma tean, et tegin midagi halba, ja mul on kahju,
aga kas te ei võiks mind pigem koduaresti jätta? See oleks palju kergem.
Me ei ürita seda su jaoks kergemaks teha.
Üritame õpetada sind tarku valikuid tegema.
Jah. Ning purju joomine ja siis selle kohta valetamine?
Polnud tark valik.
Ma tean.
On miljon põhjust, miks sinuvanuselt ei tohiks juua.
See paneb rumalusi tegema.
Ma ütlesin, et mul on kahju, ja ma tean, et see oli rumal.
Uskuge mind. - Kullake, me…
me lihtsalt muretseme su pärast.
Me kardame, et need vanemad lapsed mõjutavad sind rohkem, kui sa mõistad.
See võinuks sul väga halvasti lõppeda. - Jah.
Ja me oleme elevil. Eks? - Jah.
Tore, et sa uusi sõpru leidsid. Me lihtsalt ei taha, et sa ohje kaotaksid.
Olgu? - Jah.
Millal ma alustan?
Leitnant Miller? - Haigena kodus.
Jälle? No kus Sanderson on?
Frank, mul on veider küsimus.
Oh sa poiss.
Millega su isa nüüd tegeleb? - Mu isa? Ei tea.
Ega me parimad sõbrad olnud.
Ma üritasin talle paar korda helistada, aga ta ei vasta.
Ja ma lihtsalt ei suuda sõnumit jätta.
Ma justkui võitlen siin iga päev tema kummitusega.
Teda pole siin, aga samas ta nagu ei lahkunudki.
Kõik on ikka: „Briggs ütleb nii“ ja „Briggs tahab naa“.
Kas võiksid kohtumise korraldada, et saaksin temaga pragada?
Aitaksin hea meelega, aga ma pole temaga mitu kuud rääkinud.
Ja ma ei kavatse seda muuta.
Frank, isegi pärast kõike mitte? Tähendab, ta on siiski su isa.
Mida kavatsed teha? Teda igavesti vältida?
Nii väikses linnas?
Üritan küll.
Hea küll.
Ema, direktriss Collins tuli su juurde.
Jah, ma näen.
Astu edasi!
Vabandust, uus tüdruk on veidi hajameelne.
Võta istet.
Niisiis, ma olen tükk aega tahtnud sulle selle tuua.
Mis asja? - Kingituse.
Ei midagi suurt. Sa näed ise ka. Lihtsalt väike asi tänutäheks.
Kas see on föön või…
Ei, see on megafon. Selle eest, et aitasid mul lastevanematest rahu saada.
Kas sellest oli abi? Kas nad jätsid su rahule?
Praegu küll.
Parklas vaatavad mõned kõõrdi, aga tulen toime.
Sa vist peatasid nad ametlikult.
Aitäh sulle.
See on võrratu.
Kui ma juba siin olen…
Sina ja Matt peate tulema homme pärast tunde kooli
koosolekule Jessica vanematega.
Minu arusaama järgi jõid tüdrukud hiljuti Jessica Fife'i pool
ja ma tahan teiega koos rääkida asjadest, mis pärast seda aset leidsid.
DIREKTRISS TULI SIIA. PAANIKA. KUS SA OLED?
Jah, muidugi tuleme.
Polegi nii kerge ülemus olla või mis?
Kergem oleks, kui abišerifid alluksid sinu asemel mulle.
Ma pole viimasel ajal jaoskonnas käinud.
Ei tahaks Rutherfordi ärritada.
Jah, aga sa suhtled siiani kõigi mu abišerifitega.
Kohtute regulaarselt kuivdoki juures.
Ma üritan sinu segadust koristada ja šerifijaoskonda linna heaks tööle panna.
Ja sina oled ikka mul jalus. - Sinu häda pole mina, Trip,
vaid Liskod.
Kavatsedki kõigis oma muredes kümneaastast tüdrukut süüdistada?
Ikka veel?
Sa kavatsed enda muredes töötut vanameest süüdistada?
Süüdi pole nimelt Liskod, aga nad on täiuslik näide.
Ära lase nendel lastel jaoskonda oma lõbustuspargina kohelda.
See hävitab moraali ja jätab sinust pehme mulje.
Pehme?
Siin linnas on vaid üks viis, kuidas asju tehakse.
Kõik muu vaid pahandaks inimesi.
On igasugused reeglid, mida tuleb järgida.
Ja üks nendest reeglitest käsib alati linna poolt olla.
Ma olengi.
Kui sa lasid Hilde Liskol ja tema kambal, või mis nad ka poleks,
inimestele pähe istuda, siis tundus, et oled linna poolt?
Paistab, et sa hoolid rohkem Brooklynist pärit kära tõstvast perest
kui oma abišerifitest.
Ma üritan kõiki kuulata.
Inimesed väärivad seda, isegi väikesed lapsed.
Nii et kui see teeb mu pehmeks…
siis olgu, ju ma olen pehme.
Võin vähemalt öelda, Trip…
et mina sind ei takista.
Ma tean, kui raske see töö on.
Ma hakkan parem minema.
Kuule…
Kas sa ütled Frankile, et rääkisime?
Talle ei läheks see vist korda.
Noh…
kui juhtud talle ütlema, ehk kostaksid mu eest paar head sõna?
Sinu arust on küll probleemiks Liskod,
aga ma olen vahel avastanud, et omal tagurpidisel moel…
on nad tavaliselt osa lahendusest.
TERE TULEMAST PINEWOODI PARKI
Kuule, Spoon, mis värk sul jopega on?
Selge, pead enne stiilimuutust sisse kandma.
Mis plaan siis on? Kuidas sa sellele Spooni sära annad?
Tõmblukud taskute asemel? Taskud tõmblukkude asemel?
Kutid, Walter ei tahtnud hommikul eriti süüa,
kuigi ma järgisin kõiki Linnumehe juhendeid.
Ma muretsen ta pärast.
Kui Walter jõi samast tiigist nagu teised linnud, siis…
Ma tean seda filmi. Walter on nullpatsient. Me kõik sureme.
Mida? - Kui uurime välja,
mis vees täpselt on, saame ehk Walteri õige rohuga terveks ravida.
Vees peituv asi on tapnud kõik, mis sellega kokku puutusid.
Ja sellepärast testimegi vett.
Tööriistapoest saadud komplektiga? Peame ettevaatlikud olema.
Kui vesi tapab loomi, on see suure tõenäosusega ka inimestele ohtlik.
Sa peaksid vist rahunema.
Ma ei tunne end hästi.
Aga me pole ju veel kohalgi.
Asi võib õhu teel levida. See selguks juba liiga hilja.
KEELUALA AINULT VOLITATUD ISIKUTELE
AVALIKKUSELE SULETUD
Läki, kutid! Peame siit kaduma.
Ma ei mõista. Mu statistika on eelmisest kuust parem.
Ma ei vaja head statistikat. Meid uuritakse praegu,
sest sulgesime 35 juhtumit, mida ei tohtinuks sulgeda.
Olgu, proua. Sulgen vähem juhtumeid. - Ei kommenteeri.
Ma ei tulnud sinu jutule, Bob. Kas sa tead, kes Pinewoodi parki aia pani?
Jaoskonna ametlik seisukoht pressi liikmetega suhtlemisel…
Me ei tulnud reporteritena. - Kodanikena hoopis.
Ma ei tea aiast midagi, kutid.
Kas saad välja uurida?
Hilde, see on šerifijaoskond, mitte teie väike klubihoone.
Ma tean. - Noh,
me ei saa kõike sinnapaika jätta, et teie aeda uurida.
Aga kas sa ei hooli, et linnas kõik loomad surevad?
Kui teil on mure, millest peaksime teadma,
võite täita ankeedi nagu kõik teised.
Ole hea, tegele sellega.
Hei, Bob. Ma tegelen sellega ise.
Vabandust, siin on praegu veidi pingeline… Rutherfordi ja kõigega.
Aga mina olen siin.
Ja mul on aega küllaga. Nii et mis teid vaevab?
Pinewoodi pargis pandi tiigi ümber aed.
Peame kalade surma põhjuse leidmiseks vett testima, kuid ei pääse nüüd selleni.
See on avalik park, seega aia pani arvatavasti linnavalitsus.
Äkki nad lugesid hommikul su artiklit?
Las ma teen mõned kõned.
Linnavalitsus korraldaks istungid, koosolekud ja keskkonnamõju uuringud.
Palju bürokraatiat, mis annaks meile aega, et vett testida.
Aitäh, Frank.
Aitäh! - Iga kell. Kuule, Woodward.
Hoia pea püsti.
Sina. - Mis mina?
Sina võid mu uus allikas olla.
Aitäh!
Nad on teismelised ja rikuvadki aeg-ajalt reegleid,
aga kui elekter tagasi tuli, jäädvustas kaamera selle.
Kas see on Jessica? - Ja Izzy.
Ju nad hiilisid öösel välja. - Nad pildusid koolimaja munadega.
Reaalset kahju pole, see oli lihtsalt vemp,
aga videost on selgelt näha, et nad olid purjus.
Kas nad teavad munade kohta?
Mis munade?
Izzy on tubli laps ja see tõesti pole tema jaoks tavaline.
Teate, ma tegin lapsena midagi samasugust.
Ning karistust kartes oli mul nädal aega paha olla.
Seepärast ma vist rohkem nii ei teinudki.
Ma tahan, et Jessica ja Izzy saaksid sama võimaluse.
Seega ma jätan nad vaid pärast tunde,
aga kui nad veel siia satuvad, on sel tõsisemad tagajärjed.
Jessica. Kas sa ütlesid neile, et mina tegin seda?
Sellepärast sa ei vastagi mu sõnumitele?
Iz, mu ema võttis mult telefoni ära.
Olgu, läki.
Mul on päriselt ka kahju.
Tule, töö ootab. - Jah, läki.
Isa! Sa ei arva iial ära, kes mu uus allikas…
on.
Hei, Hilde. Pole ammu näinud.
Mida sina siin teed?
Tead mida, Hilde, me lihtsalt räägime praegu. Olgu, piilur?
Ma suudan olla eiratud ja välja tõrjutud, aga…
mitte oma poja poolt.
Ma pole kindel, kuidas sind sellega aidata.
Nagu ma ütlesin, Frank minuga ei räägi.
Ja mul on vaid vaja, et ta mind ära kuulaks.
Seega ma…
noh, ma kirjutasin midagi.
Ma mõtlesin, et ehk saadan selle talle,
mitte ei ürita aina temaga näost näkku rääkida.
Sina tunned teda hästi ja sa oled sõnaseadja.
Seega…
Kas peaksin midagi muutma?
Ma arvan, et see on täiskasvanutevaheline asi.
Miks?
Ma olen sõnaseadja.
Tead mida, see on tõsi.
Ta on sõnaseadja.
Olgu. Sind lapsena koheldes ma just kaugele ei jõudnud.
„Palun vabandust, kui mu teod su tundeid riivasid.“
Sedasi vabandadki?
Isa, kui mina nii vabandaksin, ütleksid sa, et see pole piisav. Ütleksid…
„Näita oma tegudega.“
Jah. - Nojah, Frank võib jonnakas olla.
Ja tal on vahel raske asju teisest vaatenurgast näha.
Jajah, Frank on see… kes võib jonnakas olla.
Nojah, usu või ära usu, aga ta on nüüd muutunud.
Tõesti?
Frank kaitseb lihtrahvast, annab neile võimaluse.
Ta toetab inimesi, kui neil kedagi teist pole.
Jah, kõigest hoolimata on ta meie pere hea sõber olnud.
Isegi siis, kui… me ei teinud seda tema jaoks just kergeks.
Ma ei teadnud seda kõike. - Frank väärib kirjast enamat.
Ta väärib tegusid.
Noh, mida sa mul teha soovitad? Reklaamitahvleid rentida ehk?
Sest kui ma hakkan nii tegema, pean paljudelt vabandust paluma.
Seega… reklaamtahvleid tuleks palju.
Ära ütle talle, et sa muutusid.
Näita talle seda.
Need kõik on Wottilt. Ainuüksi sel nädalal tuli veel kolm kirja.
Nad ähvardavad kohtuga, kui ma esmapäevaks pakkumisele ei vasta.
Matt otsis välja nende peakorteri aadressi,
aga leidsime sealt vaid tühjad ruumid.
Wotti pole siis olemas?
Kes siis on mind tülitanud? - Veel ei tea.
Argpüksid. - Ma tean.
Vähemalt vaata silma, kui üritad teise vara võtta.
Jah.
Olen nõus kohtusse minema,
aga tahan teada, mille vastu päriselt võitlen.
Seniks taotlen sulle kohtuliku keelu.
Me ei anna lihtsalt alla. Hangime Wotti vastu tõkendi.
Ei, oota.
Sinu allkirjaga saab sellest põhimõtteliselt hagi esimene faas.
Tahan olla kindel, et sa päriselt seda soovid.
Nad pakuvad siiski suurt summat ja hagiga võid selle kaotada.
Ma ei hooli rahast. Võtku nad kasvõi mu viimnegi penn.
Ma olen ahistusest tüdinud.
Need firmad peavad mõistma, et on tagajärjed.
Minu arust on see väga vapper.
Ettevaatust!
Mida…
Tere. Helistasite Liskodele. Jätke sõnum.
Hilde, siin Donny. Mu isa sõnul võid sa täna koolitükke minu pool teha,
nii et saame tegeleda eksperimendiga, millest rääkisime.
Seega tule kähku siia.
Kas kõik jäid terveks? - Meil pole viga, kõike arvestades.
Aknast kama kaks. Tore, et kõik terveks jäid.
Taotleme kohe kohtuliku keelu.
Aitäh. - Tule, kullake.
Olgu, tüdrukud. Nägemist. - Hiljem näeme.
Olgu. - Olgu.
Nägemist, Iz. - Tšau.
Mida me arvame? Et seda tegi taas Wott Management?
Kas sa süüdlast nägid?
Ta sõitis liiga kiiresti ära. Ma ei jõudnud näha.
Lisan farmi oma igapäevasesse patrulli, et su isale lisakaitset anda.
Aitäh, et tahad aidata, aga praegu on see ikka tavaline vandalismijuhtum.
Rutherford kuulutaks meeleldi,
et ma kasutan oma isa heaks rohkelt politsei ressursse.
Mu tütrel on õigus. Ja asja taga ei pruugi Wott olla.
Tükk aega on möödas, aga mul on varemgi kivi läbi akna visatud.
Rassistlikud nolgid ehk.
Auto, mida te kuulsite, pidi kuskilt tulema.
Uurime, nagu iga vandalismijuhtumi puhul. Ma vaatan ümbruse üle.
Aitäh, Frank.
Frank, ma tulen sinuga.
Hei… Kõik saab korda.
Kas sa kirjutad siin juhtunust artikli?
Ma ei teadnud, et neid on varem ähvardatud.
Hea meelega kirjutaksin. Aga mu toimetaja ei pruugi praegu nõusolekut anda.
Tead, su isa käis minuga rääkimas.
Hildega ka. - Mida isa tahtis?
Sa küll ei räägi praegu temaga, aga ta tahtis vabandust paluda.
Teie vahel suhteid lappida.
Nojah, iga asja jaoks on esimene kord.
Pole küll minu asi, aga mõte sellest, et ükski mu lastest minuga ei räägi…
Noh, võib-olla asjadega lõpu tegemiseks,
selle neetud linna nõiaringi katkestamiseks…
tuleb temaga veidi andestav olla.
Jajah.
Äkki ta üritabki seekord?
Seda usun siis, kui ise näen.
Kuule, kas see näeb tuttav välja?
See tüüp vist luuras Juuniori kodu,
tahtis sõnumi saata ja leidis esimese asja, mis kahju teeks.
Sellised ei tähenda head.
Ma lähen teavitan Tripi.
Siit saab sisse!
Sa ju ütlesid, et pimedas on kergem sisse hiilida.
Nii ma arvasin.
Mida nad teevad? Ma pole eal nii palju veokeid koos näinud.
Mis see oli?
Oi ei.
Pikali!
Tulge, kutid! Meil on võimalus.
Läki! - Tulge!
3. ASTE JUURDEPÄÄSU ERILUBA
Hilde, tule! Läki.
Hei, mis teoksil?
Kõik kombes?
Hei, mis viga?
Sul on õigus. See pole Richie.
Mida? Näita.
Ta pole üldse Richie moodi.
Ma tunnen end nii lollina. - Kuule, ei. Ole nüüd, ära ütle nii.
Ära ütle nii.
Ma lihtsalt tõesti arvasin, et see on tema.
Ma tean, et arvasid.
Sul oli õigus.
Ma lasin oma eelarvamusel lugu mõjutada.
Ma olen nii halb reporter.
Ei-ei. Ei ole.
Olgu? Sa kohe kindlasti pole seda.
Kui üldse midagi, siis oli see minu süü.
Mina peaksin sulle seda ametit õpetama.
Selle asemel annan nüüd sulle kõik oma halvad kombed.
Ole nüüd.
Hei, vaata mulle otsa.
Ka mina tahtsin seda uskuda.
Et Richie tuleb tagasi.
Ma tahtsin seda nii väga uskuda.
Aga tead…
sa ei leia iial tõtt…
kui otsid vaid seda, mida näha tahad.
Pea seda meeles.
Ole nüüd.
Seega mul pole siis lugu. - Ei, see pole tõsi.
See pole tõsi.
Tead, vahel on lugu täpselt selline, nagu paistab.
Isegi siis, kui igav on. Aga amet ongi selline.
Raske on reporter olla.
Aga kui oleks kerge, tahaksid kõik seda teha. Eks?
Jah.
Nüüd pean selgitama välja, mida nad Pinewoodi tiigi juures tegid.
Pinewood…
Ma jumaldan seda tiiki.
Käisin seal tihti kalal.
Äkki papake haigestus samal moel nagu Walter?
Tiigist kala püüdes.
Ma lihtsalt järgnesin faktidele.
Noh, ta käib järgmisel nädalal arsti juures.
Tahad kaasa tulla?
On sul hetk aega?
Sa said siis sama patrulli?
Jah.
Tead, pensionipõlv ei istu mulle.
Ma olen igavusest hulluks minemas.
Aga ma proovisin seda kodust õllepruulimiskomplekti,
mille sa oma õega ostsite mulle kaheksa aastat tagasi.
Äädika maitsega õlu tuli.
Sa võiksid vahel seda proovima tulla.
Tead, Frankie, ma…
ma üritasin sinuga varemgi ühendust võtta, aga ma lihtsalt…
ma ei teadnud, mida öelda.
Aga ma võlgnen sulle vabanduse.
Vedasin sind alt…
sinu ülemuse ja su isana.
Ja palun vabandust.
See on…
Ma hindan seda.
Küllap sa pidid palju võimatuid otsuseid tegema
ja sa lihtsalt…
andsid endast parima.
Tead, ma ütlesin endale alati, et olen oma ametis hea,
sest suudan raskeid valikuid teha.
Ma tegin oma arust seda, mis on parim sinu jaoks
ja kõigi jaoks siin.
Aga ma lihtsalt kartsin eksida.
Kartsin seista silmitsi valuga, mida võisin tekitada.
Sa eksisidki, isa.
Sinu tõttu on paljudel siiani valus. - Ma tean.
Ma tean.
Ja ma tahan üritada tehtut heastada.
Kui see ongi tõsi…
siis peaksid sa rääkima…
Samiga.
Jah.
Seda ma arvasingi.
Frank.
Nägin su sõnumit.
Tore, et said emalt telefoni tagasi.
On kõik korras?
Mu vanemad võtavad mind koolist välja.
Mida? - Nad saadavad mu internaatkooli.
Issand, sest sa viskasid mune paari akna pihta?
Asi pole selles, et seda tegin.
Asi on selles, et ma seda ei mäleta.
Seetõttu ma ei öelnudki direktrissi kabinetis midagi,
kui sa mune mainisid.
Sest ma ei teadnud, millest sa räägid.
Oot, mida?
Mul on mäluauk.
Ja olen varemgi joomise pärast plindris olnud.
Mu ema võtab seda mu vanaisa tõttu väga tõsiselt.
Sest tegelikult suri vanaisa sellepärast, et tema maks ei töötanud enam.
Kas pead vastu?
Jah.
Nad ähvardasid mind sellise asjaga.
Ma lihtsalt ei võtnud neid tõsiselt. Tead? - Jah.
Võib-olla on uus kool mu jaoks hea. - Ma tean, et tuled toime.
Võinuksime varem lähedased olla.
Issand, miks sa varem minu vastu nii õel olid?
Ei tea. Keskkooli süü vist?
Sinust oli just saamas minu ainus sõber siin.
Issand, mida ma nüüd tegema peaksin? - Jäta.
Sinu asemel oleksin ma ammu ära jooksnud.
Sa oled Erie Harbori jaoks liiga lahe, Iz.
Ma mõtlen seda tõsiselt.
Ma tõesti hakkan sind igatsema. - Mina hakkan sind ka igatsema.
Hüvastijätud on jubedad.
HOLMESI MAAKONNA ŠERIFIJAOSKOND
Sa ju ütlesid, et ei jää mulle jalgu.
Ütlesingi. Ja ei jäägi.
Aga ma kohtasin eile õhtul osasid abišerifeid.
Järjekordne koosolek kuivdoki juures?
Nad purjutasid ja hooplesid…
et saatsid sõnumi…
telliskiviga.
Ma arvasin, et Wott Management üritas mu isa hirmutada.
See oli sõnum?
Sulle.
Tead…
need kutid võivad olla ustavad mulle…
aga mina pole ustav neile ega nende argpükslikule käitumisele.
Siin on nende nimed.
Võta nad kinni…
šerif.
Suuri tagasilööke pole olnud,
aga paranemist ka mitte.
Jajah. Noh, tal on viimasel ajal selguse hetki olnud.
Ma tean, et oleme kõiki teste teinud,
aga kas ta võis puutuda kokku millegagi, ükskõik millega, oma keskkonnas?
Kalal käies äkki?
Alzheimeri tõbi on äärmiselt raske diagnoos.
Aga kui eksite?
Hilde…
Millega eksin?
Äkki tal on mõni teine haigus, mida saab ravida?
Tema kognitiivne mandumine klapib Alzheimeri tõvega.
Aga äkki pole see kogu lugu?
Kui ma tuvastaksin vees selle, mis tema haigeks tegi,
kas saaksite tema olekut parandada?
Noh, kindlalt ei saa ma öelda. Faktoreid on palju.
Aga lootust on.
Proovida võime alati.
Tänan.
Ma lähen papakesele järele. - Olgu.
No terekest, sina!
Tule siia. - Kas oleme valmis?
Kas pidanuksin ei ütlema?
Ausalt öeldes poleks ta vist teid siis uskunud.
Jah…
Siin on ilus.
Tantsida tahad? - Jaa.
Jah.
Hei. - Väga hea.
Veel korra. - Hei, ettevaatlikult!
Kuule, Hilde. - Jah?
Ma sain just Frankilt sõnumi.
See on sulle.
Kahjuks pean ma minema, isa. - Oot, mida?
„Kohtume paigas, mille kohta küsisid“? Mida see üldse tähendab?
Kuule, Hilde!
Mis toimub?
Esitleme suure uhkusega teile oma plaane
Erie Harbori uusima avatud aia jaoks.
Kahuks oli siinse tiigi vallutanud mürgise sinivetika invasiivne liik.
Olidki siis mürgised vetikad.
Aga tänu meie sponsorist firma kiirele reageeringule
puhastasime kõik võimalikult kähku ja turvaliselt ära.
ALA SULETUD
Nad ei puhastanud lihtsalt tiiki…
vaid eemaldasid selle. - Nagu seda polnudki seal.
Me ei saa nüüd iial vett testida.
Tänu Võlutunni Kroonikale sai meie tiim vetikate õitsengule varakult jaole,
enne kui see jõudis levida ja rohkem loomi ohustada.
Kogu see ilu on peagi siin tänu teile.
Hei, sina.
Mis juhtus?
See on kadunud.
Mis asi?
Linnavalitsus eemaldas tiigi.
Seal olnuvat mürgised vetikad, nii et sellest tehti aed.
See on ju tore, eks?
See on tore. Sa said oma loole lõpu. - Ei. Sa ei mõista.
Nüüd ma ei saa iial teada, mis papakesel viga on.
Kuule, Hilde, papake on väga kaua haige olnud.
Vetikad isegi ei põhjusta sellised sümptomeid, mis tal on.
Ma pean küll olema ettevaatlik sellega, et näen, mida näha tahan,
aga äkki seal polnud vaid vetikad?
Äkki tiigis oli midagi muud, mis tema haigeks tegi,
ja seetõttu mätsiti asi kinni? - Sa ju ütlesid, et vetikad olid.
Ei, nemad ütlesid. - Kes nad on?
Ma ei tea. Linnavalitsus.
Aga miks ei toimunud istungeid ega neid tavapäraseid asju?
Miks nad lihtsalt tiigi eemaldasid?
Sa tundud taas ebatõenäolisi järeldusi tegevat.
Kuskil peab olema miski, mis papakese olekut parandaks.
Jah, ongi.
Ongi. See oled sina, totu.
Sa mõjud papakesele nagu võlurohi. - Ei.
Ta on sinu järele hull. - Isa, ei.
Ära tee minuga nii. Sa tead, et ma vihkan seda.
Kuule, kui selgukski, et papakest mõjutas miski, mis vees on,
ei saa me temaga juhtunut muuta ega selle mõju ümber pöörata.
Tead, see ei käi nii.
Mind ei huvita.
TERE TULEMAST KOJU, PAPAKE
Ma pean üritama.
INSPIRATSIOONIKS OLI NOOR UURIV AJAKIRJANIK HILDE LYSIAK
Tõlkinud Silver Pärnpuu